আমরা পাবলিকই বেকুব-এভাবেই রাগ ঝাড়লেন চাকরিজীবী মো. জাহাঙ্গীর মানিক। গত বুধবার বেলা ৩টার দিকে কাওরানবাজার থেকে শাহবাগ যাচ্ছিলেন। এ সময় যাত্রী কম থাকায় একটি বাস অপেক্ষা করছিল যাত্রীর জন্য। তিনি বললেন, দেখেন ৮ নাম্বার (২১-এ ও ২২ নাম্বার) বাসে কাওরানবাজার থেকে শাহবাগ আগে নিত ২ টাকা, এখন নেয় ৫ টাকা। তাদের সর্বনিম্ন ভাড়া নাকি ৫ টাকা।  তারপরও ২০ মিনিটের বেশি হলো এখানে বাস দাঁড়িয়ে আছে। ভাড়াও দিলাম বেশি, কিছু বলার নাই। এসব দেখারও কেউ নাই। পরিবর্তন বলতে কেবল লোকাল শব্দ উঠে গিয়ে সিটিং শব্দটি লেগেছে।